**Tomas Sinisalo** (s. 15. tammikuuta 1986 Philadelphia, Pennsylvania, Yhdysvallat) on suomalainen jääkiekkohyökkääjä.
Sinisalo on edesmenneen NHL-pelaajan Ilkka Sinisalon poika ja tämän vuoksi Tomas on pelannut kolmen eri maan juniori-sarjoja. SM-liigassa Sinisalo pelasi melko pientä roolia eikä lyönyt missään vaiheessa itseään kunnolla läpi.

Sinisalo pelasi juniorina Jokereissa ja Bluesissa. Kaudella 2003–2004 hän pelasi USHL -junioriliigaa ja kauden 2004–2005 Leksands IF:n junioreissa Ruotsissa. Sinisalon SM-liigaura alkoi SaiPasta, jonne siirtyi kaudeksi 2005–2006. Vähälle peliajalle SaiPassa jäänyt Sinisalo siirtyi 2005 marraskuussa Espoo Bluesiin kevääseen 2008 ulottuvalla sopimuksella (sopimuksen viimeistä kautta ei koskaan käytetty). Sinisalo pelasi 2005–07 välisenä aikana enimmäkseen Mestis-joukkue HC Salamoissa ja kävi kauden 2006–2007 aikana lainalla Kiekko-Vantaassa, KalPassa sekä Elitserien -joukkue Malmö Redhawksissa.

Kaudet 2007–2008 ja 2008–2009 Sinisalo pelasi TPS:ssä. Hän sai kuitenkin lähtöpassit joukkueesta huhtikuussa 2009. Sinisalo oli mukana 7. syyskuuta alkaneella Philadelphia Flyersin tulokasleirillä. Sinisalo oli organisaatiossa try-outilla. Syyskuussa Philadelphia lähetti hänet farmijoukkue Adirondack Phantomsiin. Adirondack vapautti Sinisalon koeaikasopimuksestaan 1. lokakuuta. Marraskuun alussa Sinisalo solmi sopimuksen Kiekko-Vantaan kanssa. Tammikuussa 2011 hän siirtyi loppukaudeksi Tanskan pääsarjan Hvidovreen. Seuraavaksi kaudeksi Sinisalo siirtyi saman sarjan Herlev Hornetsiin. Sinisalo teki Herlevissä 38 ottelussa 43 pistettä. Keväällä 2012 hän solmi kaksivuotisen sopimuksen Norjan pääsarjan Stjernen Hockeyn kanssa. Kaudeksi 2014–2015 Sinisalo siirtyi pelaamaan Tšekin 2. liigaan Pirati Chomutovin joukkueeseen ja sieltä seuraavaksi kaudeksi Tanskaan Herning Blue Foxin riveihin.

Kaudet 2016–2017 ja 2017–2018 Sinisalo oli kokonaan pelaamatta mutta teki paluun II divisioonaan Oulunkylän Kiekko-Kerhon joukkueessa kaudella 2018–2019

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | SaiPa | SM-liiga | 10 | 1 | 0 | 1 | 26 | – | – | – | – | – |
|  | Blues | SM-liiga | 14 | 1 | 0 | 1 | 26 | – | – | – | – | – |
|  | K-Vantaa | Mestis | 1 | 0 | 0 | 0 | 0 | – | – | – | – | – |
|  | Salamat | Mestis | 21 | 3 | 3 | 6 | 8 | 3 | 2 | 0 | 2 | 2 |
| 2006–2007 | Blues | SM-liiga | 16 | 1 | 1 | 2 | 6 | – | – | – | – | – |
|  | KalPa | SM-liiga | 7 | 0 | 0 | 0 | 2 | – | – | – | – | – |
|  | Salamat | Mestis | 12 | 4 | 2 | 6 | 2 | – | – | – | – | – |
|  | Malmö IF | SHL | 10 | 0 | 0 | 0 | 2 | – | – | – | – | – |
| 2007–2008 | TPS | SM-liiga | 47 | 3 | 9 | 12 | 12 | 2 | 0 | 0 | 0 | 0 |
| 2008–2009 | TPS | SM-liiga | 30 | 3 | 1 | 4 | 6 | 8 | 0 | 1 | 1 | 2 |
| 2009–2010 | K-Vantaa | Mestis | 25 | 5 | 9 | 14 | 12 | 3 | 0 | 0 | 0 | 0 |
| 2010–2011 | K-Vantaa | Mestis | 10 | 2 | 2 | 4 | 4 | – | – | – | – | – |
|  | Copenhagen Hockey | Metal Ligaen | 12 | 7 | 7 | 14 | 43 | 4 | 1 | 1 | 2 | 0 |
| 2011–2012 | Herlev Eagles | Metal Ligaen | 38 | 18 | 25 | 43 | 43 | 4 | 1 | 0 | 1 | 26 |
| 2012–2013 | Stjernen | GET-ligaen | 44 | 17 | 27 | 44 | 57 | 4 | 2 | 2 | 4 | 6 |
| 2013–2014 | Stjernen | GET-Ligaen | 42 | 15 | 20 | 35 | 56 | – | – | – | – | – |
| 4 kautta | yhteensä | SM-liiga | 124 | 9 | 11 | 20 | 78 | 10 | 0 | 1 | 1 | 2 |

Lähteet
-------

1. ↑  NHL Hockey Transactions  21.9.2009. ESPN.com. Viitattu 24.9.2009. (englanniksi)
2. ↑  Flyers Assign NHL Veteran Randy Jones To Phantoms  1.10.2009. Phantoms Hockey – The Official Web Site.  Arkistoitu 7.10.2009. Viitattu 1.1.2010. (englanniksi)
3. ↑  Tomas Sinisalo Vantaalle *Jatkoaika.com - Kaikki jääkiekosta*.  3.11.2009. Viitattu 3.8.2022.
4. ↑  Skogen, Maria Dahl: Tomas Sinisalo (26) blir Stjernen-spiller de to neste sesongene, noe trener Magnus Sundquist er overbevist om vil styrke stallen. *f-b.no*.  11.4.2012. Fredriksstad Blad. Viitattu 13.4.2012. (norjaksi)
5. ↑  Tomas Sinisalo *Elite Prospects*. Everysport Media Group AB.  (englanniksi)